
DISSERTATIO 

DE  MORBO  CARDJALGICO. 

*»  ].  , Bp  » . 

# 


§♦  i* 

JVdagna  est  vocabulorum,  quibus  auctores  ventri- 
culi Spasmum  designant,  copia;  usitatiora  haec 
sunt:  Cardialgia , Cardilaca , Periadyuia , Dyspep- 
sodyuia , Gastrodyjiia , Morsi/s  Stomachi , Rosio 
Stomachi , Cardiogmus  ventriculi , Morbus , cardia- 
cus , Passio  cardiaca , Dolor  ventriculi , Spasmus 
ventriculi j haud  omnia  quidem  congrua,  scitu  ta- 
men ad  intelligendos  scriptores  necessaria. 

. a. 

Quo  strictius  hujus  dissertationis  limites  deli- 
neentur, fere  haec  praemittenda  veniunt: 

i)  Sub  Cardialgia  dystrophica  intelligitur  vi- 

✓ 

tium  organicum,  cujus  symptoma  potissimum  Car- 
dialgia est  stricte  sic  dicta;  vomitus  chronicus. 

quamvis  in  hoc  casu  vix  unquam  absit,  phaenome- 
non tamen  est,  quod  ab  aegro  non  nisi  post  illud 

' . . • i 

accusatur;  vitium  organicum  vero,  vomitu  chro- 
nico sociatum,  Cardialgiam  ceteroquin  veram  non, 
sed  dolorem  tantummodo  exhibens,  qui  gastrody- 
niae  limites  non  transgreditur,  extra  hujus  disser- 
tationis lines  positum  est.  Quum  enim  haec  divi- 
sio e morbi  natura  minime  elucescat,  sed  e sola 

distinguendi  necessitate  nascatur,  per  se  clarum 

• -/ 

est,  vitium  organicum  morbum  praebere,  Cardial- 
giam vero  et  vomitum  chronicum  non  nisi  hujus 
symptomata  sistere;  cum  vero  vitiorum  organico- 
rum sedes  et  indoles  erui  saepe  non  possint,  mor- 

% 

bus  sub  symptomatis  praecipui  capite  pertractetur 

\ v 

necesse  est. 


§.  3- 

2)  Gastrodynia  est  inferior  Cardialgiae  gradus, 
sub  quo  non  adsunt  nisi  dolor  comprimens  et  anx- 
ietas modica ; hinc  omnia  quae  de  Cardialgia  post- 
ea dicentur,  etiam  de  gastrodynia  valent,  adhibi^ 
tis  nimirum  quibusdam  modificationibus,  quas  mi- 
nor morbi  vehementia  sibi  exposcit. 

§•  4. 

JJ.  Soda , quae  a medicis  non  nullis  pro  affectu 
non  nisi  gradu  a Cardialgia  diverso  habetur,  ad  hu- 
ius naturam  certe  minime  spectat;  nam  ex  eo,  quod 
soda  interdum  in  Cardialgiam  transit,  nondum  se- 


quitur,  ut  solo  gradu  differant,  quia  secus,  illa 
nunquam  huius  symptoma  esse  possit;  nam  in  uno 
eodemque  organo,  doloris  gradus  maior  minorem 
tollat  necesse  est. 

DIAGNOSIS.  ' 

§.  5. 

Cum  symptomata  Cardialgiae,  pro  diversitate 
gradus,  causae  et  sedis  morbi,  valde  inconstantia 
sint,  ex  uno  alterove  phaenomeno , per  se  dignosci 
nequit,  sed  e symptomatibus  pluribus,  confCmc- 
tim  consideratis,  deduci  debet;  hinc  et  ego,  primo 
morbi  imaginem , uti  plerumque  observatur , tum 
differentias  quibus  hic  affectus  ab  aliis  dignosci- 
tur, deinde  modificationes  symptomatum  et  diffe- 
rentiarum, sub  Phaenomenologiae  titulo,  referam. 

a ) M orbi  i m ago. 

* ^ 

g.  6. 

Phaenomenis  essentialibus  adnumerantur : do- 
lor gravativus  ventriculum  constringens,  anxietas 
quae  thoracem  occupat;  denique  percipiendum,  ad- 
ductis ad  abdomen  cruribus,  levamen. 

Haec  symptomata  in  omni  quidem  Cardialgia 
adesse  solent,  sed,  pro  diversis  morbi  gradibus, 
majori  vel  minori  vehementia  prodeunt,  aliisque 
sociantur  phaenomenis:  in  altiori  nimirum  morbi 

A a 


gradu  oriuntur:  nausea,  vomituritio,  imo  vomitus, 
soda  et  pyrosis,  vertigo,  sudores  frigidi,  pallor 
faciei,  extremitatum  algor  et  effectus  spasmi  la- 
tius propagati;  pulsus  nempe  contractus,  irregula- 
ris, plerumque  tamen  a norma  non  multum  rece- 
dens , urina  aquosa,  tremor  artuum,  palpitatio  cor- 
dis, distortio  faciei,  orthopnoea,  singultus,  con- 
strictio faucium  et  oesophagi;  dolor  haud  am- 
plius solum  stomachum  occupat,  sed  etiam  in  colo 
transverso,  in  pectore,  praecipue  in  latere  sinistro 
et  dorso,  saevit;  epigastrium  tactu  dolet,  situs 
erectus  malum  exasperat,  aeger  dolore  et  anxie- 
tate cruciatus,  contorto  corpore  decumbit» 

b)  JD  is  cinctio* 

§•  7« 

* f • * • i J . ' 

Confundi  nequit  Cardialgia,  nisi  cum  affecti- 
bus dolorificis,  ventriculum  ipsum,  vel  et  organa 
proxima  occupantibus;  quorum  differentias  obiter 
recensere  liceat: 

§•  8- 

Dolores,  quos  Gastritis  excitat,  urentes  pungen- 
tesque,  per  compressionem  ventriculi  valdopere 
augentur;  adsunt:  sitis  inexplebilis,  vomitus  adeo 
effrenus,  ut  omne  medicamentum,  etsi  blandissi- 
mum, ejiciatur,  nec  levamen  quodcunque  afferat 
evacuatio  continua,  contra,  cruciatum  truciler  exas- 


peret;  incalescunt  praecordia,  signa  febris  adsunt 
in  pulsu,  urina  et  temperatura  corporis;  morbus 
nec  remittit,  nec  intermittit,  sed  continuus  decur- 
rit et  vires  citissime  prosternit* 

§•  9- 

, v •'  • j C.  ' i J 

Sub  Cardialgia  vero,  adest  dolor  gravativus 
/ vel  constringens,  non  pungens,  qui  per  compressio- 
nem ventriculi  mitigatur;  sitis  nulla  aut  modica 
saltem;  vomitus  raro  occurrit,  et  si  obtinet,  do- 
lores  non  auget,  sed  eos  saepissime  compescit; 
praecordia,  etsi  in  altiori  morbi  gradu  doleant,  ta- 
men non  incalescunt;  pulsus  normalis  est,  raro 

* 

spasticus;  observantur:  urina  aquosa,  temperatura 
corporis  non  aucta,  imo  imminuta,  decursus  chro- 
nicus et  virium  lenta  consumtio, 

§.  iO. 

Diaphragmitis,  Hepatitis,  ceterique  hujus  ge- 
neris affectus,  non  facile  pro  Cardialgia  habentur, 
cum  eorum  natura,  per  sedem  et  indolem  dolo- 
ris, persigna  febris  et  decursum  acutum,  item  ce- 
teris symptomatibus,  his  affectibus  propriis,  sa- 
tis omnino  patefiat;  sic  quoque  a Rheumatismo , 
Spasmo  et  Arthritide  diaphragmatis , ab  affectibus 
dolorijicis  cordis  et  Rheumatismo  epigastrii , per 
signa  cuivis  essentialia,  absque  difficultate  distin- 
guitur. 


Facilius  confunditur  cum  doloribus  colicis , tam 

/a 

ob  aegrotantium  plurimorum  perversum,  quibus 
\ 0 ' 
vulgus  Cardialgiam  et  Colicam  designat,  vocabulo- 
rum usum  , quam  ob  doloris  per  nexum  organi- 

cum  diffusionem  et  obscuritatem,  eo  magis,  cum 

» 

sub  vehementi  dolore  sensus  communis  quasi  alie- 
natus sit,  et  cum  multi  homines  ventriculi  stric- 
tiorem situm  ignorent. 

Dolores  colici  vagi  sunt,  in  regione  umbilicali 

t 1 

percipiuntur,  terebrantes,  absque  soda,  nausea  et 

vomitu;  nulla  cardiae  et  oesophagi  constrictio; 

- \ 

multaeque  aliae  adducuntur  differentiae,  his  ma- 
gis ambiguae;  ceteroquin  haec  confusio,  in  infanti- 
bus  vix  praecavenda, 1 nullum  plane  damnum  af- 
ferre potest. 

c)  P h a e n o m e n o l o g i a. 

§•  12-  • 

Signa  Cardialgiae  diagnostica  in  propositis  tra- 
dita, non  per  se  dijudicari,  scilicet  ex  ceterorum 
serie  desumta,  sed  una  cum  his  considerari  debent, 
nimirum  accuratissime  habita  ratione,  et  complica- 
tionum fortuitarum,  et  modificationum,  quas  post- 
ea fusius  explicare  liceat. 

§.  13. 

Symptomata , quae  plerumque  essentialia  di- 


cuntur,  partim  ad  exacte  dignoscendum  morbum, 
sola  non  sufficiunt,  partim  vere  essentialia  non 
sunt;  sic  dolor  constringens  aut  gravativus  , ventricu- 
lum occupans,  quamvis  symptoma  summe  constans, 
per  se  diagnosin  tamen  sat  obscuram  praebet, 
cum  aegrorum  loquendi  rationi,  sensui  communi  et 
judicio,  non  semper  fidendum  sit.  Anxietas,  sub 
paroxysmo  cardialgico  nunquam  quidem  abest,  sed 
et  alios  morbos  comitatur.  Levamen,  per  compres- 
sionem ventriculi  percipiendum,  symptoma  essen- 
tiale Gardialgiae  non  est,  cum  in  pluribus  Cardialgiae 
organicae  speciebus,  pronatio  corporis  dolorem  au- 
geat; cujus  rei  veritatem  in  homine  vomitu  chronico 

< ' i ■ * 

cum  gastrodynia  laborante  et  adhucdum  in  nosocomio 
Caritatis  Berolinensi  degente,  nuperrime  confirma- 
tam vidi. 

§■  *4. 

Vomitus , quamvis  sub  Cardialgiae  organicae  pa- 
roxysmis raro  absit,  symptoma  omnis  Cardialgiae 
tamen  non  est.  Si  morbus  causam  dynamicam  ag- 
noscit, rarius  observatur  vomitus,  et  si  ingruit,  se- 
rum acre,  acidum,  putridum,  aut  liquorem  nauseo- 
so-insipidum  ad  plurium  librarum  copiam,  vel  et 
alia  ventriculi  contenta,  evacuando,  morbi  produc- 
tum sint,  sint  causa,  paroxysmo  saepe  finem  impo- 
nit.  Liquor  illp,  vel  et  aliae  sordes,  multum  sine 
dubio  ad  ciendum  vomitum  contribuunt,  quae 
evacuatio  tamen  sub  paroxysmi  acme  vix  unquam 

, * 9 

obtinet,  cum  motus  ventriculi  convulsivus \ a motu 
mere  antiperistaltico  quam  maxime  certe  diversus 
sit,  cardiam  et  pylorum,  non  solos  quidem  sed  ve- 
hementius tamen,  constringens  et  convellens,  hinc, 
ad  arcendum  potius,  quam  ad  promovendum  vomi- 
tum, aptus  sit;  sin  autem  spasmi  vehementia  de- 
crevit, aut  ventriculi  contentorum  vis  emetica  multo 
aucta  est,  tunc  motus  antiperistalticus  motum  con- 
vulsivum  superat,  contenta  evacuat,  et  per  aliam, 
quam  motui  ventriculi  conciliat  directionem,  ad 
compescendum  morbum  saepe  magnopere  confert* 

§•  i5. 

/ 

Soda,  sub  paroxysmis  cardialgicis , praecipue 
vehementioribus , obtinens,  effectus  est  acrimoniae, 
scilicet  morbi  vel  causae  vel  producti.  Cum  per 
nervorum  affectionem  ingratam,  sub  paroxysmo 
obtinentem,  secretio  gastrica,  ceterarum  secretio- 
num ad  instar,  ratione  qualitatis  mutetur,  ita,  ut 
loco  succi  gastrici  genuini  secernatur  liquor  ille 
nauseam  movens,  per  vomitum  evacuandus,  videtur 
soda  saepissime  Gardialgiae  effectus  esse,  rarius  ejus 
causa.  Sic  et  ardor  oris  et  faucium,  aut  a liquore 
illo,  aut  a simili,  per  glandulas  oris  consensu  se- 
creto, provenire  videtur;  quae  secretio  interdum 
adeo  profusa  est,  ut  ptyalismum  pyrosicum  (pyrosis 
suecica  s.  C.  sputatoria)  talem  Gardialgiam  voca- 
verint. • ' 

. <-  V ^ . ’ * **  ’ t ’ I ♦ ' » : ‘ ) * 


§.  iS, 

Sunt  medici,  qui  symptomatum  inflammalionis 

defectum  signum  pathognomonicum  omnis  Cardial- 
giae  constituant,  id  quod  ab  aliis  improbatur:  In- 
terdum ventriculus  sub  paroxysmo  cardialgico,  per 
medicamenta  stimulantia,  vel  et  per  dolorem  conti- 
nuum, ita  irritatur,  ut  epigastrium  tactu  doleat, 
imo  incalescat,  sitis  et  vomitus  cieantur  et  sic  porro; 
ex  quibus  symptomatibus  medicus  statim  inflamma- 
tionis ventriculi  prodromos  colligit  atque  cognoscit, 
stimulorum  usum  rite  moderat,  vel,  pro  varia  re- 
rum conditione,  statim. inflammationem  debellare 
conatur;  qua  obtinente,  pulsus  frequentia  et  reli- 
qua signa  tribuenda  sunt  inflammationi,  non  vero 
spasmo  ventriculi;  hinc  remedia  sibi  exposcunt,  il- 
lis prorsus  contraria,  quae  plurimis  Cardialgiae  spe- 
» 

ciebus  conveniunt.  Cardialgia  sanguinea  quidem 
pulsum  durum,  plenum  et  frequentem  saepe  exhi- 
bet, post  haemorrhagiae  alicujus,.  cui  natura  jam- 
jam  adsueverat,  suppressionem  oritur,  et  per  hujus 
restitutionem , aut  aliam  sanguinis  detractionem 
plerumque  sanatur,  sed  reliqua  signa  inflammatio- 
nis internae  non  offert,  nisi  plane  neglecta  vel 
perverse  tractata,  in  inflammationem  revera  trans- 
mutetur, hinc  alia  evadat  morbi  forma. 

§•  *7« 

stpkihae  oris,  haud  raro  sub  paroxysmo  pro- 

rumpentes,  ad  symptomata  accidentaria  pertinent; 
rarius  observatur  animi  deliquium , ab  exhaustis  per 
dolorem  viribus»  Epistaxis , et  Haematemesis  raris- 

* y t / 

sime  obtinent,  et  si  accidunt  commotioni,  per  vo- 
mitum inductae  debentur. 

i 

a ; 

PATHOGENESIS. 

§• 

, , i / 

Cardialgiam  constituit  motus  ventriculi  abnor- 
mis, a motu  mere  antiperistaltico  tamen  longe  di- 
versus; est  spasmus,  qui  non  in  convulsione  con- 
temporanea omnium  fibrarum  muscularium  ventri- 

\ 

culi,  sed  in  eo  consistere  videtur,  quod  librae,  eo- 
dem tempore  in  uno  loco  constrictae,  in  altero  re- 
laxatae sunt.  Spasmus  certe  non  solam  cardiam  oc- 
cupat, uti  veteres  credidere,  sed  pylorum  quoque 
et  reliquum  ventriculum,  monente  jam  Fr.  Hojf- 
manno ; cum  vero  'maxima  sit  circa  cardiam  fibra- 
rum muscularium  copia,  concludere  utique  licet, 
hanc  et  eminenter  convelli  a spasmo, 

TYPUS. 

i * 

§•  T9* 

Paroxysmus  initio  mitiora  symptomata  exhibet, 
quae  deinde  augentur  cumque  novis  copulantur, 
tandem  adeo  decrescunt,  ut  post  quadrantem  ho- 
rae plerumque  finiantur.  Interdum  tamen  paroxys- 

V*  ' ' -V  v • - - 


mus  per  horam  integram  et  ultra,  in  rarioribus  ca- 
sibus per  diem,  imo  per  septimanam  durat,  ubi  ta- 
men remissiones  concedere  solet.  Cardialgia  ple- 
rumque morbus  intermittens  est,  cujus  paroxysmi 
inordinate  redeunt,  et  per  varia  irritamenta,  tam 
externa  quam  interna , quorum  . nexus»  causalis  no- 
bis maxima  ex  parte  latet,  excitantur;  sic  multis  in 

i 

aegrotantibus  post  coenam  in  aliis  vacuo  ventri- 
culo, vel  post  sumtos  cibos,  qui  a ceteris  optime 
feruntur,  ingruunt.  Interea  nec  desunt  exempla 
Cardialgiae,  typum  menstruationis  servantis,  vel 
omni  secunda,  tertia,  die  redeuntis, 

l « -s 

AETIOLOGIA. 

, ' 

§.  20. 

Causis  disponentibus  adnumerantur : a,  debili- 
tas irritabilis  universalis,  bine  sexus  foemineus, 
praecipue  graviditatis  et  menstruationis  tempore, 
hysteria  et  hypochondria,  chlorosis  ereihica,  et 
omnes  influxus,  qui  spasmorum  generationi  in  ge- 
nere favent,  b,  momenta  omnia,  quae  generati- 
oni  vitii  organici  in  ventriculo  ipso,  aut  ejus  vici- 
nis partibus  ansam  praebent;  uti  vita  sedentaria, 
motus  corporis  unilateralis,  partialis  diu  continu- 
atus, cingula  ventriculum  comprimentia,  ceterique 
influxus  mechanici  nocentes.  Quibus  rite  per- 


pensis,  per  se  patet,  dispositionem  hereditariam 
in  excitanda  Cardialgia  plurimum  valere;  neque 
desunt  Cardialgiae,  per  hereditatem  acceptae, 
exempla. 

5-  21. 

Ad  potentias  nocentes  occasionales  referuntur 
omnia,  quae  directe  in  ventriculum  agendo,  nor- 
male inter  sensibilitatem  et  irritabilitatem  aequi- 
librium tollunt,  et  ventriculi  vim  vitalem  inaequa- 
liter in  ipso  distribuunt;  porro,  omnia  quae  ven- 

1 % 

triculum,  idiopathica  aut  sympathica  ratione,  per 
irritationem  dynamicam  aut  mechanicam,  ad  con- 
vulsionem sollicitant ; haec  omnia  sub  divisione  ae- 
tiologica  enumeranda  veniunt. 


DIVISIO  AETIOLOGICA,  SIMUJL  CUM 

JNfOSOLQGIA. 


yA.  Cardia  i g i a immaterialis . 

( C.  nervosa.  C.  mere  dynamica. ) 

§.  22. 

a)  C.  florida:  ( C . irritabilis.  Catarrhus  ven- 
triculi) debetur  irritabilitati  nimiae  ventriculi,  ve- 
geta ceteroquin  sanitate. 

Insequitur  emeticorum,  drasticorum,  acrium, 


abusum;  iram,  terrorem  et  alia  patliemata;  prae- 

* 

primis  vero  cibos  vel  potus  refrigerantes,  aestuante 
corpore  ingestoJ. 

Initio  gastrodyniae  Kmites  non  transgreditur; 
in  cardialgiam  stricte  sic  dictam,  tamen  abire  so- 
let, cum  colluvie  aquosa  in  ore,  aestu  et  sudore 
faciei. 

Diagnosis ; habitus  floridus,  appetitus  et  di- 
gestio integra;  paroxysmi  plerumque  quarta  hora 
post  meridiem  ingruunt,  post  praegressum  motum 
corporis  validum,  spirituosorum  abusum,  vel  post 
sumta  acida,  dulcia,  salsa,  sicut  post  animi  pathe- 
mata,  anteponunt  et  majori  vehementia  prodeunt; 
plerumque  cibis  et  medicaminibus  congruis  facile 
compescuntur;  desunt  signa  erethismi  vel  atoniae 
universalis,  gastroseos,  organisationis  vitiatae  et 
.suppressionum. 

§•  »3* 

» • \ 

b)  C.  hysterica  et  hypochondriaca : (C.  sensi- 
bilis. C.  ab  erethismo  universali')  e debilitate  ere-' 
thica  universali ! originem  ducit,  gastrodyniae  vel 
cardialgiae,  stricte  sic  dictae,  formam  induens. 

Diagnosis : symptomata  erethismi  universalis, 
digestio  turbata,  alvus  plerumque  obstructa;  sub 
paroxysmis,  qui  haud  raro  periodice  redeunt,  con- 
strictio faucium,  globus  hystericus  et  vomitus  con- 


— J4  — 

tinuus,  vix  unquam  absunt,  quin  causae  materialis 
signa  detegantur. 

I 

Experientiae  tamen  non  contrarium  esse  vide- 
tur, in  organismo  erethico  Cardialgiam  naturae 
atonicae  interdum  occurrere  posse;  stomachica  et 
carminativa,  quibus  hypochondriacorum  plurimi 
continuo  utuntur,  certe  atomam  organorum  diges- 
tionis inferre  valent,  superstite  erethismo  reliqui 
organismi.  ' 

Cardialgiam  in  hypochondriacis  et  hystericis 
obviam,  interdum,  et  praecipue  dum  periodice  re- 
dit, in  spasmo  minime  radicari,  sed  Neuralgiae 
ventriculi  debere,  opinio  est,  veritati  non  absi- 

imilis. 

§•  2 j.  / 

c)"  C.  atonica.  (C.  torpida.  C.  bradypepta. 

C.  paralytica .) 

D iagnosis : habitus  phlegmaticus , cachecticus 
et  reliqua  signa  atoniae  universalis;  porro:  anore- 
xia, digestionis  imbecillitas  et  inde  nata  colluvies 
pituitosa  in  ventriculo;  aegri  vacuo  ventriculo  bene 
valent;  nullum  cibum  bene  ferunt;  paroxysmi  cum 
inflatione,  lassitudinis  sensu,  morositate  et  horri- 
pilatione ingrediuntur;  paroxysmorum  vehemen- 

V I 

tia  gastrodyniae  limites  raro  transgreditur,  cum 

i 

atonia  spasmo  validiori  minime  faveat;  in  homi- 
nibus torpidis  legitimae  desunt  actioni  ventriculi 


i 


/ 


recepti  vi  tas  et  reactionis  energia,  hinc  facile  intel- 
ligitur,  cibos,  'qui  a sanis  optime  feruntur,  illis 
insipidos  et  concoctu  difficiles  esse,  sensumque 
ponderis  et  inflationis,  nauseam  et  vomitum  cau- 
sare. 

i 

JB-  Car dialgia  material  i s. 

, ' . §•  aj. 

a)  C.  Saburralis:  Convulsio  ventriculi,  a 

causa  materiali  omni,  quae  vitiis  organicis  recte 
adnumerari  non  potest,  et  quae,  nec  a suppres- 
sione, nec  a metastasi,  derivatur. 

Huc  referuntur:  C.  biliosa , C . pituitosa,  C. 
acida  , C.  nidorosa  s.  putrida , C.  'verminosa 
(Ileister  ij , C.  flatulcnta  s . Cardiogmus  infantum 
(Lieutaud  2,  1'Veikard  5j,  C.  calculosa  idiopa- 
thica s.  gastrolithiatica  s.  bezoardica  ( Bone  tus  4J, 
C.  ab  induratis  faecibus  in  colo  transverso  ( Len - 
tin  5)  y C.  ab  indigestione  s.  crapulosa  s.  heluonum 


1)  Wahrnelimungen.  N.  279. 

2)  Ilist.  anat.  pg.  7. 

5)  Vermi6cht.  Scliiiften.  11.  p.  145.’ 

4)  Sepulchr.  L.  iii.  |Sect  VII. 

5)  In  Hufelands  Jonrn,  tom,  J.  st,  2.  p.  18^* 

S»  apeptica  (Telargus  i,  Bantini  2,  IVedelius,  5J, 
C.  mechanica , a corporibus  duris,  tenacibus,  aspe- 
ribus,  aculis,  degiutitis  (Ricdlinus  4,  Rrambilla  5, 

V 

Beuiveuius  6),  C.  toxica  ( fphytt  7>  JMeibom  8» 
Stahl  9>  Lentin  10). 

Causis  Cardialgiae  rarioribus  adnumeranda 
sunt  viventia  diversimode  ad  ventriculum  delata» 
Stupenda  extant  hujusmodi  exempla;  sic  lacertae 
sicut  et  muris,  sub  somno  ventriculum  irreptorum, 
historia  prostat  in  Act.  nat.  cur.  n);  imo  piscis 
vivi,  in  stomacho  degentis,  exemplum  vix  credibile 
refert  Borellus  12);  et  quod  horribile  dictu,  vehe- 
mentem ventriculi  dolorem,  a serpente  irrepto, 
observasse  asserit  Rosicr  15)» 


1)  Medicin.  Jahrg.  III.  p.  457* 

2.)  De  nuce  moschata, 

; ■ ■ 

59  Dissert.  de  frust.  medicament.  adbibit,  p.  51. 

4)  Lin.  med.  1700.  p.  517. 

5)  De  phlegmone  x,  Cnp.  9. 

6)  De  abdom.  iuorb,  causis. 

1 '•  ' Sr 

7)  M<Sin.'  Vol.  11.  , 

#1 

3)  De  lenior  medie,  exim,  usu. 
o)  De  moros,  aegr. 

4 

10)  Beitrage. 

n ) Yol.  x.  obs.  107;  Vol,  V.  obs,  i.]2. 

12)  Observ.  Cent.  1.  obs.  9. 

1-3)  Gazette  salut.  de  Bouillon  1777*  P* 


Quamvis  animalculorum  instinctus,  oesophagi 
structura,  motus  antiperistalticus  per  -irritationem 
mechanicam  faucium  et  oesophagi  facillime  ci- 
endus, ventriculi  motus  et  aer  inclusus,  his  rela- 
tionibus non  nimis  faveant,  rei  possibilitas  tamen 
negari  nequit,  sed  potius  opportet,  ut  tales  histo- 
riae sceptica  lustrentur  mente. 

§♦  * 

« 

b)  C.  Sanguinea:  Congestiones  sanguineae  ad' 
ventriculum. 

Diagnosis : Signa  plethorae  universalis,  vel 
saltem  abdominalis;  praegressa  haemorrhagiae,  cui 
natura  jamjam  adsueverat,  suppressio;  perverse 
tractata,  facile  in  inflammationem  ventriculi  abit, 
unde  remedia  irritantia,  neglecta  sanguinis  detrac- 
tione, male  feruntur.  ^ 

Vide  Lentin:  Beitrlige;  et  Lorry  von  der  Me- 
lancholie. 

B 

c)  C.  metastatica : insequitur  intempestivam 

Rheumatismi  ( Rheumatismus  ventriculi  s.  C.  rheu- 

i ‘ 

matica.  Stoll  i.  Leutiy,  2),  arthritidis  ( Arthritis 

x 

/ i ■ • - 

ij  Ratio  medendi, 

N # 

2.)  Beitrage, 


§•  37- 


R 


i8 


ventriculi  s.  C.  arthritica.  Lind  i.  PVeikard  t. 
Lentin  3.  PVcrlhof  4),  sudoris  topici  ( Lcntin  5), 
ulcerum  ( van  Swieteii  6),  exanthemaium  et  impe- 
tiginum ( Lentin  7),  febris  intermittentis  (Fr.  Ilojj'- 
mannus  8),  — suppressionem,  repercussionem, 

1 

vel  denique,  uti  dicunt,  retentionem  anomalam. 
Sunt  medici,  non  pauci,  qui  hunc  nexum  cau- 
salem plane  non  admittant,  medicorum  clarissimo- 

. r 

rum  observata  conjecturis  deleri  non  possint, 
irnmemores;  equidem  hujus  rei  rationem  causa- 
lem eruere  non  ausus,  E.  Horn , medici  expertis- 
simi, opinionem  sequor,  qui  nexum  hunc  minime 
quidem  negat,  sed  critico  oculo  exempla  propo- 
sita lustrat,  cum,  monente  jam  P.  Frauk , ad  con- 
cessionem ejusmodi  metastaseos  non  sufficiat, 
morbum  talem  cardialgia^'  praecessisse  et  hanc 
illius  typum  servasse,  uti  veteres  crediderint,  sed 


1)  Lond.  med.  Jouin.  VI.  p.  55. 

2)  Vermischte  Schrifteu. 

X)  -Beitrage. 

4)  Op.  111.  p.  '710. 

5)  Beitrage. 

6)  Constitut.  epid,  p.  30U. 

7)  Beitriige, 

8 Med.  rat.  syst.  pars  IV.  Sect.  11.  Cap.  2. 


simul  necessarium  sit,  ut  haec  et  illius  restitutioni, 

aut  remediis  illum  sanantibus,  cedat. 

* 

§.  28-  - 

d)  C.  dystrophica:  (C.  organica ) Vitia  orga- 
nica in  causa  sunt;  vomitus  symptoma  fere  con- 
stans; paroxysmi  saepe  per  horas  Xll  ad  XIV  du- 
rant et  ultra,  per  ciborum  sumturn  plerumque 
exasperantur;  pronatio  corporis  et  compressio  ven- 
triculi interdum  dolores  augent ; adsunt  variae  va- 
rii  decubitus  molestiae;  interdum  materies  pici 
nigrae  liquidae  similis,  interdum  sanies  foetida, 
per  vomitum  ejicitur.  Enumeratio  signorum  cui- 
que vitio  organico  propriorum  huc  non  spectat, 

sed  e semiotice  et  symptoinatologia  repetenda 

. . . , . r ' r r 

est. 

\ 

Cardialgia  dystrophica  dividi  potest  in  id  io- 
pathicam  et  consensualem ; ad  prirliam  referendae 

r v 

sunt: 

i ->  / „ 

C.  callosa t C.  ulcerosa  i,  C.  gastremphrac - 
tica  s.  infarctuosa , C.  polyposa  (rarissimus  mor- 
bus), C.  gastrocelica  2,  Cardialgia  a ventriculi 
dilatatione  '5  et  perforatione  4 , coarctatione  5, 


1)  Boneti  sepulcliret. 

2)  Osiander  Denkvyiird. 

o)  Blasius  obs.  med.  No  15. 

4)  Boneti  sepulclir, 

5)  Forestus  lb.  XVTTT  ohs.  54. 


B a 

dislocatione  * , coalitu  cum  partibus  vicinis  2, 
porro:  a ventriculi  thlipsi  5 et  excoriatione  4, 

cartilaginis  ensiformis  impressione  ( CV  arncri- 
<;ana  5)>  ductu  choledocho  ventriculo  inserto  6. 

Ad  vitia  organica , per  consensum  cardialgiam 
excitantia,  spectant:  physconia  et  intumescentia 

1 

qualiscunque  viscerum  ventriculo  proximorum  7, 
cholelithi  8,  calculi  renales  9,  induratio  hepa- 
tis * i) * * * * * 7 8 * 10 11 12 , induratio  pancreatis  n,  indurationes  coli 
transversi  12,  perforatio  oesophagi  15,  laesio- 

V. 

| . , . . 

. * ' « > > \ t»..  » . . • . ! 

, - y.  . f: ,,  , ...  . ..  ■ 

. * . i P 1.  i . 

i)  Baader  obs.  med.  No»  15. 

f S j vi  gJR 

2J  Boneti  sepulchr.  lb  III.  Sect.  VIII.  obs.  44* 

5)  Ephem.  nat.  cur.  Dec.  1.  an  V.  obs,  ^t, 

4}  Act.  nat.  cur,  vol.  IX.  obs.  50. 

Genga  anatoni  cliirurg. 

G)  Zacuti  Lusitan.  prax.  admir,  cit.  in  van  SwieUtt 
Comment.  §.  642. 

7)  Forestus  L.  XVIII.  obs.  29. 

* ) * | 

8)  Morgagni  de  sedibus  et  causis  morb.  lb.  v.  epist. 

65,  art,  15. 

0)  Morgagni  1.  c.  epist.  42.  No.  15.  et  Comadi  in  Hu- 
felands  Journ,  B.  VI. 

10)  Forestus  lb.  XVIII.  obs.  29. 

11)  Boneti  sepulclir.  L.  III.  Sect.  \ II.  obs.  4!)* 

12)  Lentin  Beitrage. 

15)  Ileister  Wabrnebm.  tom.  1.  p.  885' 

nes  capitis  Dubia  sunt  cardialgiae  exempla 
consensu,  per  brachii  fracturam  *,  gingivae  lae- 
sionem 3,  crocum  temporibus  impositum  4,  vel 
alio  modo  ortae,  quae  apud  auctores  prostant. 

PROGNOSIS. 

/ 

§*  u9- 

A causarum  varia  natura , morbi  tempore, 
gradu,  et  a constitutione  universali  organismi, 
pendet  prognosis.  In  genere  facillime  sanatur  G. 
saburralis,  si  in  causa  non  sunt  materiae,  quae 
difficile,  aut  plane  non  removeri  queunt;  aegrius 
medetur  C.  sanguineae  et  G.  metastaticae.  Du- 
bia est  C.  immaterialis  prognosis,  praecipue  si 
diu  duravit,  aut  provecta  aegri  aetate. 

Quam , per  annos  continuatus  pharmacorum 
usus  et  regimen  diaeteticum  perversum,  orga- 
nismo universo  impressit  anomalia,  certe  intra 
paucarum  dierum  spatium  deleri  nequit.  Raris- 
sime sanatur  C-  dystrophica,  quae  per  vomitum 
continuum  vires  citissime  prosternit;  quare  et  fe- 


i)  Solenander.  Consil.  v.  No.  io. 

Forestus  L.  XVIII.  obs.  26. 

3}  Lentilii  Miscell,  med,  pr,  p.  11.  pg.  4l * * 44* 

4)  Epliem,  nat.  cnr.  Dee,  II.  an  IV*  obs,  67. 


bris  lenta  superveniens,  sinistrum  praebet  omen. 
Raro  paroxysmus,  subito  exhausta  per  dolorem 
vi  vitali,  morte  terminatur;  praeter  illud,  quod 

Jlcistevus  i)  refert  exemplum , aliud  exstat  car- 

% . 

dialgiae  Iethalis,  a sumto  farcimine  fumo  indurato, 
exemplum  apud  Riedlinum  2),  quem  vero  Bone- 
tus  3)  refert,  exitus  pessimus  cardialgiae  per  aloen 
inductae,  potius  ventriculi  inflammationi,  quam 
spasmo  tribuendus  est. 

p •- 

THERAPIA. 


A.  Remedia  in  c a u s a m pro  x i m a m 

agentia . ^ . . 

§•  s». 

Plerumque  spasmus  pro  causa  proxima  cardial- 
giae habetur,  cum  cardialgiae  nomen  nihil  nisi  do- 
lorem cardiae  designet,  et  spasmus  revera  sit  causa 
doloris;  re  tamen  accuratius  considerata,  patet, 
sublatum  factorum  vis  motricis  ventriculi  aequili- 


1 ) Wahvnehmungen. 

2)  Lin,  med.  1700.  p.  517. 
5)  Sepulchret. 

brium  causam  morbi  proximam  esse,  spasmum 
revera  morbum  praebere,  dolorem  vero  non  nisi 
hujus  symptoma  exhibere,  indeque  haud  satis  apte 
morbi  nomen  deduci. 

S-  3i. 

Remedia  hujus  classis  iterum  dividi  possunt  in 

, • V V 

medicamina,  quae  causam  proximam  pro  tempore 
saltem,  et  in  ea,  quae  hanc  permanenter  et  radi- 
citus tollunt;  ad  illa  pertinent  antispasmodica  sic 

i 

dicta,  ad  haec  roborantia. 

\ ' 

a.  Antispasmodica. 

§•  3» 

Pharmaca  huius  ordinis  plerumque  sub  inscrip- 
tione remediorum  cardialgiam  paliiative  compes- 
centium, complectuntur  auctores,  quamvis,  sub 
certa  rerum  conditione1  rite  adhibita,  ad  curam  ra- 
dicalem  haud  raro  sufficiant.  E magna  antispasmo- 
dicorum  copia,  non  nisi  ea  adducam,  quae  spasmo 
ventriculi  plurimum  auxiliari  dicuntur. 

§•  33- 

Bismuthum  uitricum  praecipitatum  s.  Magiste- 
rium Bism  uthi. 

Hujus  substantiae,  quae  mulieribus  cosmetico 
albo  inservit,  quo  mendacem  sibi  adpingunt  formo- 
sitatem, natura  salina  nunc  extra  omne  dubium  po- 

f . 

sita  est;  sed  de  ejus  virtute,  nunc  summopere  lau- 


> 


2 4 — ; 

data,  nunc  penitus  neglecta,  adhuc  sub  judice  lis 
est;  cum  auctores  de  hujus  remedii  agendi  ratione, 
usu  et  abusu,  rite  statuendis,  nondum  inter  se 
convenerint. 

Secundum  Odier  , i)  jBaume  , *)  Carminati , 
TVeincck , Ilufeland  etc.  remedium  est  eximiae  vir- 
tutis in  cardialgia  immateriali,  ab  irritabilitate  ni- 
mia ventriculi;  in  C.  ab  erethismo  universali  con- 
tra, minus  profuisse  observatum  est. 

Conradi  3)  nullibi  exoptatum  ab*  eo  vidit  effec- 

\ * 

tum;  imo  John  4)  saepe  damnum  ab  ejus  usu  alla- 
tum observavit,  nec  unquam  medelam. 

Dosi  nimia,  praecipue  si  acidum  primarum 
viarum  adest,  vomitum,  diarrhoeam,  vel  alvi  ob 
structionem,  vertiginem  et  temulentiam,  causat.  5) 
Jahn , 6)  a granis  duobus , vehementes  effectus 
vidit. 

Odier , ab  initio  grana  sex  pro  dosi  propina- 
vit, ad  grana  quadraginta  octo,  omni  quarta  hora, 


Journ.  de  med.  torti.  6g.  pg*  49* 

2)  In  Ilufclands  neu.  Annal.  toni.  I.  p,  351. 

3)  In  Ilufclands  Jourii,  tom*  4*  2* 

/j)  Auswahl  der  wirk.  Arzneim, 

5)  Ilartmanni  pliarmacol.  dynamic». 

6 ) Auswald.  cet.  p.  1159. 


deinde  sine  noxa  ascendendo,  liickter  octavam 
grani  partem  ab  initio  exhibuit.  Reil  quoque  a 
minori  dosi  incipiens,  eam  gradatim  usque  ad 
scrupulum  unum  de  die  angebat. 

Hvfeland  et  alii , dosin  inter  granum  unum  et 

, l 

grana  tria  statuunt. 

Adhibetur  vel  mere,  vel  cum  magnesia  carbo- 
nica,  vel  secundum  Neuhofz')  cum  opio.  Compo- 
sitio cum  Ext-  hyosc.  et  ol.  cajeput.  multum  lauda- 
tur i). 

Magna  cum  moderatione  opinionem  meam 
tradere  liceat,  alienis  superstructam  observatis, 
cum  summae  auctoritatis  medici,  de  hujus  remedii 
agendi  ratione  dissentiant: 

a)  Magisterium  Bismuthi,  pro  diversitate  do- 
seos  et  morbi  naturae,  effectum  nunc  salutarem, 
nunc  damnosum  in  cardialgia  exserit. 

b ) Dosi  nimia  ingestum,  praeter  effectus  zinci 
oxydati,  vertiginem  et  temulentiam  provocat,  hinc 
ipsi,  si  dosi  congrua  adhibetur,  virtus  aliqua  so- 
piens, anodyna,  praeter  adstringentem  et  exsic- 
cantem, denegari  nequit» 

c)  Si  remedium  hoc,  revera  indicatum,  adhibe- 


1)  Mediz,  national.  Zeit.  1798.  Stipi,  p.  156. 

2)  Hufelands  Journ.  jgn.  Jun.  p.  24.  — 


Tur,  tunc  certe  effectum  non  solum  palliativum, 
sed  etiam  radicalem  exserit,  ventriculo  mutationem 
imprimens  permanentem. 

d)  Si  calx  Bismuthi,  ad  grana  aliquot  primo 
porrecta,  morbum  exasperat  et  vomitum  ciet,  ab 
ejus  usu  cito  abstinendum  est;  nam  ex  eo  jam  in- 
telligitur,  statum  ventriculi,  qui  remedium  hoc  sibi 
exposcat,  nullum  adesse;  cum  in  omni  casu  ubi 
medela  radicalis  observata  est,  majori  dosi  nul- 
lam noxam  inferebat,  et  cum  certe  grana  aliquot 
non  sufficiant,  ad  turbandum  ventriculum,  ejus 
usui  non  repugnantem. 

e)  Salutem  pollicetur  in  C.  ab  erethismo  ven- 
triculi; ob  insolubilitatem  et  effectum  topicum  ta- 
men ad  corrigendum  Erethismum  totius  organismi, 

i I ’ ,1) 

minus  aptum  est;  contra,  nocet  in  C,  atonica,  in 
G.  sanguinea,  ante  sanguinis  sufficientem  detrac- 
tionem, sicut  in  ceteris  C.  materialis  speciebus, 
quarum  causae  removeri  queunt, 

/)  Non  compescatur  nisi  Erethismus  nimius; 
ne  C.  erethica  in  atonicam  convertatur. 

§•  54 

Zincum  oxy datum,  Ptemedium  hoc , cujus  vir- 
tus antispastica  a Gaubio , JJuucau,  Crell , de  la 
Hoche , TIcrz , Starke , Jiichter,  Ilufcland , compro- 
bata est,  in  Cardialgia  minoris  efficaciae  esse  vi- 
detur quam  magisterium  Bismuthi;  qui  defectus 


- ~ 

l'  ' 1 . 

tamen,  secundum  Ilillary , per  additam  substan- 

;/ 

tiam  narcoticam,  aliquomodo  suppleri  potest. 

5-  55. 

Opium.  Medicamentum  summae  efficaciae  in 
C.  eretliica,  C.  dystrophica  et  in  omni  casu,  qui 
curam  radicalem  non  admittit,  vel  et,  ob  doloris 
vehementiam,  citam-  mitigationem  sibi  exposcit. 

In  C.  saburrali  non  propinandum  est,  nisi  post 

. / 

evacuatas  sordes;  suspensa  manu  adhibendum  est, 
ne  aeger,  huic  remedio  adsuetus,  doses  sibi  expos- 
cat, organisationis  labem  indelebilem  inducentes. 
{A.  G.  Jiichter  1). 

Conjungi  potest  cum  magisterio  Bismuthi 
( Odier  2,  de  la,  Roche , Reil  3,  Ilufelaud , Ilaase  4)> 
vel  cum  diaphoreticis  ( Lentiu  5). 

§.  56. 

Rad.  Valerianae.  Remedium  antispasmodi- 
cum,  nervis  amicum,  sensibilitatem  nimiam  com- 
pescens, cujus  virtus  palliativa  omni  tempore  a 


1)  Spezielle  Tlierap. 

2)  Journal  de  Med.  tom.  63  p.  49. 

V ' . 1 / 

5)  Memorab.  clin.  Vol,  11.  fasc.  11. 

4)  Ueb  die  Erk,  und  Cur  der  cliron.  Kr.  tom,  11. 


5)  JBeitrage  p.  227 


— as  — 

medicis  in  Cardialgia,  praeprimis  hypochondriaca 
et  hysterica , comprobata  est. 

Adhibetur:  in  pulvere,  ad  drachmam  unam, 
alterarave  bis,  ter,  de  die  ( Couradi  *)  velj  et  in 
infuso,  ad  drachmas  tres,  aut  unciam  semis,  cum 
fol.  aurant.  et  liq.  C.  G.  succin.,  vel  et  cum  Naph- 
this, tinct.  opii  et  cet.  fHaase  2).  Tinct.  valer.  et 
Quassiae  cum  liq.  anod.  miner.  Hoffm.  ( Gruner 
cum  Ol.  Cajeput.  ( Lange  3,  1'Vcikard  4).  Cum  Asa 
foet.  ( Couradi  5). 

$•  C/] • 

t 

ylsa  foetida , Moschus , Castoreum.  Remedia 
valida,  priori  non  absimilia,  a Couradi , JDuncan  1 
et  Haase  multum  laudata;  Asa  praecipue,  ab  E.  1 

Hora  remediis  anticardialgicis  praestantissimis  ad- 

' / 1 f 

numeratur, 

1 

5S- 

Vinum  generosum.  Praestans  medicamen  in 

{ 

omni  casu  stimulantia  non  contraindicante;  prae- 


1)  Tn  llufelancls  Journ.  IV.  p-  195. 

/ 

2)  Chion.  Kr, 

3)  Miscell.  p.  128- 

4)  Verni.  Schriit  t,  11.  p.  1 45. 

3)  Hufel,  Journ.  IV- 


/ 


1 


ica 


ceteris  a Marascotti , Puedlino  et  Haas  e commen- 

, \ 

datur. 


in 

m 

i. 

et 

ia 


§•  39- 

• 4 

Mentha  piperita.  Remedium  camphorae  vires 

i i 

aemulans,  ventriculo  praeprimis  amicum;  a Kniggc 
iin  Comment.  de  Menth.  pip.  admodum  laudatum. 

$•  4°- 

Camphora  et  Naphtae.  Excitantia  valida,  ob 

l 

intensitatem  stimuli  tamen  caute  adhibenda;  id 
quod  etiam  de  oleis  aethereis  et  de  acribus  valet. 


§.  41. 

Emetica,  ab  Hemman  prae  ceteris  laudata, 
n i causa  materialis  evacuanda  adsit,  aut  non.  Cum 
j'  ivero  sub  paroxysmi  acme,  magna  dosi  propinari 
l tdebeant,  ut  vomitus  cieatur,  et  vomitus  excitatus 
i summe  laboriosus  et  difficilis,  imo  convulsivus  sit, 
i rarius  in  usum  vocanda  sunt  ( Ricktcr )*  Magis  con- 
i ducunt  emetica  dosi  refracta,  praecipue  cum  opio, 

i 

porrecta. 

Summum  detrimentum  afferunt  Emetica,  dosi 
plena,  in  C.  organica. 


§•  4»- 


Remedia  externa.  Magni  momenti  sunt,  et  in- 
terdum multo  citius  compescendo  agunt,  quam  re- 
media interna. 

a ) Vesicantia  et  rubefacientia  ad  epigastrium, 
egregium  praestant  effectum  palliativum,  praeprimis 


. i ~ 3o-  — , 

in  Cardialgia , ad  statum  inflammatorium  vergente. 

( Kleiiiy.  Sit/ls,  Richter). 

b)  Fomentationes  siccae,  calidae,  ad  epigastrium; 
ex  speeiebus  aromaticis  {Ricdliuusy  Poterio j). 

0 Fotus  praecordiorum  j ferri  calefacti  linteis 
immissi  ope  {Richter). 

ci)  Inunctio  epigastrii;  ope  linimenti  e Camph. 
et  ol.  hyosc.  {FVeud)  6 Camph.  et  opio  {Uaase). 

e)  Emplastrum  ad  epigastrium  ; ex  theriaca, 
Empl.  de  Galb.  croc.  Sal.  volat.  C.  C.,  opio  et 
pulv.  Canthafid.,  {Ilufeland) ; ex  ol.  nucist,  — 
Menth.  pip.  — lavandul.  — succin.  et  sale  C.  C. 
{Richter). 

t 

J)  Balnea  tepida , mera,  aromatica,  Kalina  et  c., 
saepe  egregium  effectum  praestiterunt. 

g)  Compressio  epigastrii  saepe  levamen  affert; 
ceterum  aegri  ipsi,  adductis  ad  abdomen  cruribus, 
ventriculum  comprimere  solent. 

Ii)  Frictiones  j remedium  obsoletum  a Schapero 
propositum  (Diss.  de  Cardialgia  quae  frictionibus 
perlicitur.  Rostock  1720);  Magnes:  anticardialgicum 
antiquissimum,  diu  neglectum,  cujus  virtutem  in  C. 
immateriali  denuo  experimentis  illustravit  Tissot 
(sammtl.  Schrift.  Leipz.  178}-  tom.  IV.  p.  703); 
Magne  tismvs  animalis;  Elcctricilas ; G al  vanis  mus ; 
denique  frictiones,  quae  ab  inventore  nomen  Per - 
hinismi  ducunt.  {Herholdt  voti  dem  Perkinisrnus 
etc.  Kopenhag.  177)8  ) 


t 


— 3*  — 

/ » 

b.  Remedia  roborantia. 

$.  43- 

Horum  remediorum  usus  magnam  circum- 
spectionem sibi  exposcit,  nec  unquam  durante 

paroxysmo  propinanda  sunt,  cum  eum  exaspe- 

# / 

rent;  praeterea  in  digestionis  prostratione  ma- 

» 

gna , non  adhibenda  sunt  validiora  hujus  generis 
remedia,  quae  validas  quoque  requirunt  digesti- 
onis vires.  Cura  cum  amaro  - aromaticis,  in  inter- 
missionibus porrectis,  inchoanda,  simul  cum  an- 
tispasmodicis.  Praecipuam  famam  in  sananda 
Cardialgia  sibi  comparaverunt:  folia  auranbii  ( T/s- 
soi  f IPerlhof , Hufeland )}  amara  ( Fr.  IToJf  man- 
nus , Klein , FFhytt)  y nux  vomica*  cum  pulv.  ae- 
roph.  Vogler.  et  elaeosacch.  Menth.  pip.  ( Con - 

radi);  /lquae  minerales ; cautus  tamen  harum  usus 

r« 

sit,  sub  convalescentiae  stadio  magis  idoneus;  usi- 
tatiores sunt:  i)  Pyrmontana  martialis , martialis 
cum  praevalentibus  salibus  sulphuricis  et  muria- 
ticis, (Paine  f Conradi) ; a)  Briickenavieusis , mar- 
tialis  cum  praevalentibus  salibus  carbo nicis  (TVei- 
kard) ; 5)  Driburgensis , martialis  cum  praevalenti- 
bus salibus  sulphuricis  et  muriaticis  ( Br  audis) ; 
aqua  communis  frigida , interne  et  externe  adhi- 
bita , remedium  magnae  virtutis  est  in  C.  erethica, 
quod  vero  magnam  circumspectionem  sibi  exposcit 


et  non  nisi  gradatim  adhibendum  est  ( Conradi , 
IlaJin , Ideler , Mursinha). 


B.  Remedia  in  C a u s a m remota  m 


agenti  a, 

■+  •*  r • j * • - • « v 

§.  44- 

a)  C.  Saburralis.  Pro  indicatione:  emetica, 
eccoprotlca,  laxantia,  antacida , anihelmintica,  car- 
mjnativa,  solventia,  decomponentia  chemicafj  uti: 
acida  et  alcalina;  porro:  involventia,  animalcula 
necantia,  vei  abigentia,  uti:  nux  vomica,  hydrarg. 
Gutti,  Sabadilla  cet. ; Emetica  tamen  sub  paro- 
xysmo propinanda  non  sunt,  nisi  sit  in  mora  pe- 
riculum ( Richter ).  Si  corpora  mechanice  laeden- 
tia in  ventriculo  haerent,  Emeticum  propinari  de- 
bet, ventriculo  cibis  repleto.  Si  acria  in  causa 
sunt,  simul  cum  Emeticis  muciiaginosa,  vel  ole- 
osa sumantur.  Si  Anthelmintica,  ex  acrium  serie, 
in  usum  trahuntur,  cum  oleosis  jungantur,  ne  per 
irritationem  malum  exasperetur  (Richter). 


b)  C.  Sanguinea.  Pro  indicatione:  venaesec- 
tio  (Riverius , Thoncr , PVhytt) , hirudines  ad  vul- 
vam, vel  ad  crura  interna  (Ideler)-  vesicatoria  ad 
epigastrium,  clysmata  et  pediluvia  irritantia.  Pel- 
lentium usus  summe  cautus  sit,  nec  unquam  ante 


\ 


I 


17*7  - - 

— 

sufficientem  sanguinis  detractionem  'nstituatur  ; 
idem  quoque  de  remediis  antispasmodicis  irritan- 
tibus valet. 

J.  46. 

c)  C.  metastatica.  Pro  indicatione;  reme- 

dia quae  plerumque  antiarthritica  et  antirheuma- 
tica  dicuntur;  porro:  quae  statum  morbosum  sup- 
pressum revocant,  uti:  Diaphoretica,  praecipue 

ea,  quae  simul  virtute  antispasmodica  gaudent, 
v.  g:  Camph.  Vinum  Antirn.,  Spirir.  Mindereri, 
pulv.  Doveri,  aether  vitrioli  et  cet;  vesicatorium 
ad  epigastrium,  vel  ad  partem  morbo  antea  occu- 
patam, frictio  cutis,  balnea  calida  ( Lentin);  pedi- 
Iuvia  calida,  acria,  vel  ex  Malto  aut  foliis  betulae 
(ii ichter) , Empl.  diaphoreticum,  Mezerei  cortex 
in  locum  ubi  exanthema,  impetigo,  ulcus  et  cet* 
disparuerit;  Inunctio  Ung.  stibiato,  fonticuli  et 
moxa. 

In  G.  rheumatica,  si  indolem  synochicam  in- 
duit, cautus  sit  Medicus  in  adhibendis  antispas- 
modicis irritantibus;  in  omni  casu  conducunt  eme- 
tica, quorum  virtus  in  G.  rheumatica  jam  com- 
probata est  a Hiellino ? de  la  Mettrie , Confodi? 
Osiander  et  aliis. 

i $•  47 

d)  C.  dystrophica:  Haec  rarissime  aliam  cu- 
ram  praeter  palliativam  admittit ; pro  diversi- 

C 


tate  causae,  qua  medicamenta  radicaiia  propo- 
nuntur: mercurius,  antimonium,  sapones,  dulc- 
amara,  conium,  taraxacum,  ( Vogel ) et  cetera  me- 
dicamina quae  ad  classem  solventium  referuntur. 
Pailiativa  praestantiora  sunt:  mucilaginosa  et  ole- 
osa, cum  opio,  aeth.  sulphuric.  et  vesicatorium  in 
epigastrio  ponendum.  — 

> 

s*-  * • ft 

REGIMEN  DIAETETIGUM. 

/*  '0.  48- 

Quamvis  magna  sit  insidiarum,  quas  Cardial- 
gia  afflictorum  saluti  struit,  caterva,  his  tamen, 
sicut  et  aliis  malis  quibus  fragile  vexatur  morta- 
lium genus,  diu  resistunt  illi,  qui  sanctas  vivendo 
respectant  leges  Hygicae.  Recta  potentiarum  di- 
aeteticarum administratio  duplici  ratione  ad  me- 
delam radicalem  confert;  nam  primum,  paroxys- 
mos rariores  reddendo  dispositionem  morbosam 
mediate  minuit,  cum  dolor  ipse  spasmorum  ge- 
nerationi quam  maxime  faveat;  tum-  actionis  vi- 
talis mutatam  indolem  ad  normam  reducendo,  ad 
curam  radicalem  immediate  contribuit, 

§•  49- 

Cardialgiae  natura,  aegri  aetas,  sexus,  tem- 
peramentum, genus  vitae  et  idiosyncrasia,  tot 
momenta  sunt,  quorum  ratione  regulae  diaeteli- 


cae  modificari  debent.  Aegri  attentio'  in  semet 
ipsum  conversa,  et  experimenta  cum  circumspec- 
tione instituta,  magnae  praestantiae  sunt,  ad  eru- 
enda ea  quae  bene,  quae  male  ferantur.  Piegulas 
generales  deduxisse  sufficiat. 

0.  5». 

Cibi  sumantur  justa  copia,  digestu  non  diffi- 
ciles, cum  modico  aromate;  interdum  tamen  per 
singularem  idiosyncrasiam , cibi  digestu  faciles, 
S2pidi  et  nutrientes,  male  feruntur  ab  aegro,  qui 
alios  ejusdem  generis  cibos  bene  fert;  sunt  alii, 
qui  nutrimentis  validis,  concoctu  difficilibus , sine 
noxa  delectentur,  quod  praecipue  de  G.  ab  acido 
valet, 

§■  $r. 

Experientia  teste,  nutrimenta  arte  praeparata 
Cardialgicis  magis  conducunt  quam  simplicia;  ve- 
rum quidem  est,  cibos  arte  conditos  et  sapidi- 
ores redditos,  facilius  ad  excessum  aegros  sedu- 
cere, sed  hoc  quoque  de  cibis  simplicissimis  va- 
let sapidioribus,  e.  g.  de  fructubus  horreis.  Si 

t 

Cardialgia  in  urbibus  crebrius  occurrit,  hoc  certe 
minus  tribuendum  est  arti  culinariae,  quam  aliis 
causis,  quibus  praeprimis  adnumeranda  sunt;  ci- 
borum depravatorum  et  inquinatorum  usus,  vita, 
sedentaria  et  artis  salutiferae  pestifera  profa- 

, ' t , 

natio. 


I 


— 5<5  — 

Non  omnem  interea  cibum  arte  praepara- 
tum, Cardialgia  laborantibus  convenire,  nemo  est 
qui  dubitet,  sed  et  inter  simplicia  regni  vegeLa- 
bilis  et  animalis  producta,  multa  sunt,  quae  huic 

— • " t 

scopo  minime  respondent,  licet  haudquaquam  sa- 
nis conducant.  * 

§.  52. 

Fotus  optimus  pro  sanis,  est  aqua  mera;  a 
Cardialgicis  plurimis  vero  aegrius  fertur;  interim 
non  statim  ab  ejus  usu  abstinendum  est,  si  se- 
mel abhibita  molestias  affert,  sed  a minimis  dosi- 

V 

bus  ad  majores  ascendendum;  multa  extaut  exem- 
pla Cardialgiae  per  solum  aquae  potum  sanatae; 
id  quod  praecipue  de  G.  atonica  valet,  cum  in 
hanc  stimulantia  non  nisi  palliative  agant,  morbi 
causam  proximam  per  effectum  suum  secundarium 
plerumque  augentia» 

5-53. 

Si  aqua  simplex  minus  conducit,  aquae  mine- 
rales, acido  carbonico  onustae,  aut  merae,  aut 
cum  vino  et  saccharo,  lacte,  jusculo  carnis,  vel 
et  pulv.  aerophorus  cum  aqua,,  in  usum  vocanda 
sunt.  Praestat  saepe,  si  aqua  non  convenit,  cere- 
visia  amara,  bene  fermentata,  vel  et  Cofleae  tost- 
ae decoctum, 

Lentinus  Cardialgiam  per  coffeain  sanatam 
refert,  Iiiedlinus  vero  hoc  potulento  efFectam 


— 57  ~ 

Cardia^giam  observavit;  qui  effectus  tamen  potius 
copiae  et  calori  potus,  neque  minus  idiosyncra- 
siae  peculiari,  quam  coffeae  ipsi  tribuendus  est, 

i 54- 

Quae  si  omnia  male  feruntur,  ad  vinum  gene- 
rosum , praeceteris  ob  contentum  gas  carbonicum, 
ad  vinum  campaniense  refugiendum  est.  Spiritu- 
osa  fortiora  potulentis  non  amplius  adnumeranda 
sunt,  vero  medicamentis;  usus  eorum  quotidianus 
nocet,  neque  sitim  sedat, 

§.  55. 

Potulenta  nutrientia  in  usum  trahenda  non 
sunt,  nisi  necessitas  urgeat;  quam  diu  aegri  nu- 
trimentorum solidorum  unum  ferunt,  a fluidorum 
usu  abstinendum  est,  et  illud  parva  quantitate  et 
saepe  repetendo  propinandum  ; ne  res  brevi  eo 

perveniat,  ut  ventriculus,  vim  mechanicam  nullam 

■r  / 

amplius  ferens  , cibum  solidum  subigere  plane  ne- 
queat, sed  eum  statim  per  vomitum  rejiciat»  Si  vero 
indicatio  vitalis  instat,  nutrimenta  solida  aut  plane 
non,  aut  nimis  parva  copia  modo  feruntur,  tunc 
utique  potulenta  nutrientia  propinanda  sunt;  in 
hoc  casu,  pro  diversa  rerum  positione,  praestant: 
lac,  praecipue  asininum,  vel  merum,  vel  cum  vi- 
tello ovi ; lac  ebutyratum , decoctum  panis,  hor- 
dei, avenae,  juscula  carnium,  theobromae  potus, 
rei,  de  quibus  vide  lieyher  allg.  palhol.  Diaet. 


38 


<5-  56. 

Motus  muscularis  non  nimius  sit ; refrigerium 
internum  et  externum  ventriculi , sicut  et  pedum 
evitetur;  praecaveatur  alvi  obstructio ; ^praecavean- 
tur  animi  affectus  deprimentes  et  pathemata . 

l 

* 

■ * _ - i 

FINIS. 

FACULTATIS  MEDICAE  BEROLINENSIS 


ADJECTUM, 

• 

Augustae  Trevirorum  d.  X.  M.  Feb.  A.  MDCCXCIii, 
patre  optimo  Henrico  Miinch  natus;  post  peractum 

* , y # ' t - 

cursum  i elementarem,  classes  grammaticales  nimi- 
rum et  cetera  litterarum  primordia  , in  Gymnasio 
Trevirensi,  Philosophiae  absolvi  disciplinas,  A, 
MDCCCXII,  ducibus:  Prof,  Curt , Schoenherger , 

, f • 

Blawtiaeuser , PPlrz , Menrers , Mcuerer  et  Staatj 

Professoribus  quibus  ornatissimis,  sicut  et  Directori 
doctissimo,  historiographo  nostrati  IVytlcubach , — 
VIRIS,  ob  eruditionem,  vitae  integritatem  et  fa~ 
natismi  contemptum,  semper  colendis,  z7.r  minime 

V 

exceptis,  qui  lethaeis  jam  sopiuntur  undis,  gratias 

% 

habeo  atque  ago. 

A,  MDCCCXIII.  Dr.  Schncider  privatim  mihi 
tradidit  Osteologiam , simul  cum  Physiologiae  rudi- 


I 


, — 4o  — 

/ 

mentis;  sed  non  nitra  semestre,  nam  eo  tempore, 
quo  Calli  victas  tradidere  manus,  juvenum  ad  rem 

< X N 

militarem  conscriptio  et  alia  obstacula,  fervido  ar- 
tem medicam  colendi  desiderio  sese  opposuerunt; 
Confluentiam  me  contuli,  donec  tandem  exemtus, 
per  sex  menses  studiis  iterum  incubui,  atque  scien- 
tiam herbariam  in  horto  botanico  publico,  Directore 
JLenne , colui. 

Interea  congruum  duxi  Viennae  continuare 
studia;  id  quod  in  Universitate  litteraria  quae  ibi 
floret,  usque  ad  Mensem  Septembris  A.  MDCGCXVII 
pbregi,  et  examinibus  publicis  illuc  usitatis,  me 
subjeci;  et  quidem  mihi  tradiderunt;  Anatomen  cel. 
JMayer  • Botanicum  cel.  de  J ac  quin ; Physiologiam 
generalem  et  specialem  cel.  Procliaska j Chemiam 
cel.  de  J ac  quiii ; Pathologiam , Pharmacologiam9 
Pharmaco catagraphologiam , Therapiam  generalem 

* 

et  Semioticen  cel.  Hartmann ; Nosologiam  et  Thera- 
piam specialem  cel.  de  Hildenbrand ; O phthalmiatri- 
cen  cel.  Prochaska , Chirurgiam  generalem  et  spe- 
cialem cel.  de  JiudtorJ er ; artem  obstetriciam  cel. 
Uncas  Boer j artis  veterinariae  partem  anatomicam 
et  therapeuticam  Prof.  Dr,  V eit ; — praeterea  prae- 
lectionibus privatis  Prof.  Maycr  de  Anatome  et 
Prof.  Bor  de  morbis  infantum  et  mulierum , nec  non 
de  arte  conciliandi  formulas  interfui. 


y 

Denique  celeb.  Universitatem  litterariam  Re- 
rolinensem  adgressus  et  civibus  accademicis  d. 
XXIX  M.  Septembr.  A.  MDCCCXVII  adscriptus, 
eximia  hujus  Universitatis  instituta  in  proprium 
commodum  converti.  Ceieb.  E.  Horn  Therapiam 

specialem  et  doctrinam  de  moj-his  venereis  in  spe- 

» 

cie  tradidit;  per  semestre  primum  Poly  clinico  Re- 

I 

gio , ducibus  Gei.  C.  JU.  JTufeland , Osami , Russe 

\ 

et  Berusteiu ; per  semestre  alterum  Clinico  me- 
dico in  Nosocomio  caritalis,  duce  cel.  E.  Horn , 
adscriptus  interfui.  / 

Tentamine  et  examini  rigoroso,  Cursu  anato- 
mico chirurgico  et  clinico  feliciter  peractis,  ad 
suscipienda  in  Universitate  hac  JDoctoris  Medi- 
cinae et  chirurgiae  privilegia,  hasce  pagellas  con- 
scripsi et  Theses  sequentes,  publice  defendendas> 

i 

Joan.  Georgius  Mundi, 


proposui. 


v*\ 


THESES  DEFENDENDAE. 


r. 

Evacuationes  criticae,  in  febrium  cura  sua  signi- 
ficatione non  carent. 

k—  | 

2. 

Opinio  de  materiae  peccantis  in  febribus 
praesentia  et  coctione  necessariis,  satis  firma  non 
est. 

5. 

Omne  symptoma  morbosum,  mutationem  ali- 
quam immediate  in  organo  illud  producenti  prae- 
suponit. 

4- 

Erysipelas  internum  existere  nequit. 

5. 

\ 

Piirenesia  est  morbus  complicatus. 


- «•  ****» 

